**Cheryl Gates McFadden** (født 2. mars 1949 i Akron i Ohio) er en amerikansk skuespillerinne og koreograf, best kjent under navnet **Gates McFadden**. McFadden er kjent for sin rolle som dr. Beverly Crusher i *Star Trek: The Next Generation*.

Bakgrunn
--------

McFadden gikk på Brandeis University og fikk en «B.A Cum Laude in Theater Arts».[*klargjør*] Etter eksamen fra Brandeis, flyttet hun til Paris og studerte teater med skuespilleren Jacques LeCoq.

### Personlig liv

McFadden pendler mellom Los Angeles og Languedoc, i det sørlige Frankrike, hvor hun og hennes mann, John Talbot, restaurerer et gammelt teater. De har en sønn sammen, James Cleveland McFadden-Talbot, født i juni 1991, som hun kaller Jack. Brent Spiner er gudfar til sønnen hennes.

Skuespillerkarriere
-------------------

### Tidlig karriere

Før *Star Trek: The Next Generation*, var McFadden mest kjent som en koreograf, og arbeidet ofte sammen med Jim Henson på produksjoner inklusive filmene *The Dark Crystal*, *Labyrinth*, og *The Muppets Take Manhattan*. For å skille skuespillerkarrieren fra sin koreograf-karriere, er hun som oftest kreditert som "Gates McFadden" som skuespillerinne og som «Cheryl McFadden» som koreograf.

McFadden var også med i Woody Allens film *Stardust Memories*, og i *Jakten på Rød Oktober* som Caroline Ryan, selv om de fleste av hennes scener ble kuttet før den endelige filmversjonen.

McFadden spilte også i filmen *Crowned and Dangerous* med Yasmine Bleeth i 1997.

### Star Trek: The Next Generation

At the Dallas Comic Con, 2006.  
*Foto av Corey Bond.*
I 1987 fikk McFadden rollen som dr. Beverly Crusher i *Star Trek: The Next Generation*. Crusher-rollen skulle egentlig være kjæresten til kaptein Jean-Luc Picard, og dette aspektet var det som lokket McFadden til rollen. Et annet viktig aspekt i rollen var at hun var enke, som balanserte det å være mor og karriere som lege. McFadden sluttet serien etter den første sesongen, hovedsakelig fordi Gene Roddenberry ikke var så entusiastisk over å gi rollen til McFadden. Han ville gi rollen til Diana Muldaur, som han hadde arbeidet med, på den opprinnelige *Star Trek*-serien og mange andre anledninger. Muldaurs rollefigur, dr. Katherine Pulaski, ble veldig upopulær hos fansen,[] og forlot serien etter den andre sesongen. McFadden ble spurt om å returnere til den tredje sesongen, hun tvilte, men etter en telefon fra medspiller Patrick Stewart, ble McFadden overtalt til å komme tilbake, som hun siden beholdt gjennom resten av serien.

Fra og med den tredje sesongen var Crusher fremdeles lite brukt i serien. McFadden uttalte ofte at hun var skuffet over å bli lite benyttet, spesielt i *TNG*-filmer. McFadden regisserte også en *TNG* episode «Genesis» og koreograferte en dansescene i «Data's Day». I intervjuer, uttrykte hun misnøye over ikke å få regissere flere episoder, trass i hennes ønsker om dette.

Utvalgt filmografi
------------------

*Listene under er ikke komplett, se Internet Movie Database – Gates McFadden*:

* 2005 – *Dirty*, film
* 2002 – *Star Trek: Nemesis*, film
* 1998 – *Star Trek: Insurrection*, film
* 1996 – *Star Trek: First Contact*, film
* 1995–1996 – *Mad About You*, tv-serie 4 episoder
* 1994 – *Star Trek: Generations*, film
* 1987–1994 – *Star Trek: The Next Generation*, tv-serie 154 episoder
* 1992 – *L.A. Law*, tv-serie 1 episode
* 1990 – *Jakten på Rød Oktober*, film

Referanser
----------

1. ↑   Internet Speculative Fiction Database, ISFDB forfatter-ID 238366, besøkt 9. oktober 2017[Hentet fra Wikidata]
2. ↑   Discogs, Discogs artist-ID 941882, besøkt 9. oktober 2017[Hentet fra Wikidata]
3. ↑   Internet Movie Database, IMDb-ID nm0000533, besøkt 12. juli 2016[Hentet fra Wikidata]
4. ↑   twitter.com[Hentet fra Wikidata]
5. 1 2  "Biography for Gates McFadden", IMDb
6. ↑  "". «Rick Berman Talks 18 Years of Trek In Extensive Oral History». trekmovie.com.

Eksterne lenker
---------------

* (en) Gates McFadden – kategori av bilder, video eller lyd på Commons Rediger på Wikidata

* (en) Gates McFadden – galleri av bilder, video eller lyd på Commons Rediger på Wikidata
* (en) Gates McFadden på Internet Movie Database Rediger på Wikidata

* (sv) Gates McFadden i Svensk Filmdatabas Rediger på Wikidata

* (da) Gates McFadden på Scope Rediger på Wikidata

* (fr) Gates McFadden på Allociné Rediger på Wikidata

* (en) Gates McFadden på AllMovie Rediger på Wikidata

* (en) Gates McFadden hos Turner Classic Movies Rediger på Wikidata

* (en) Gates McFadden hos Rotten Tomatoes Rediger på Wikidata

* (en) Gates McFadden hos TV Guide Rediger på Wikidata

* (en) Gates McFadden hos The Movie Database Rediger på Wikidata

| * v
* d
* r
Hovedrollene i *Star Trek: The Next Generation* |
| --- |
| 
* LeVar Burton
* Denise Crosby
* Michael Dorn
* Jonathan Frakes
* Gates McFadden
* Diana Muldaur
* Marina Sirtis
* Brent Spiner
* Patrick Stewart
* Wil Wheaton

 |

|  |  |
| --- | --- |
| Oppslagsverk/autoritetsdata | WikiTree **·** VIAF **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** MusicBrainz **·** Discogs
 |